30. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 34651 της 29 Νοεμ./16 Δεκ. 1996 (ΦΕΚ Β΄ 1122) Τροποποίηση της 31930/83 κοινής απόφασης Υπουργών Οικονομικών και Εργασίας και Κοινωνικών Ασφαλίσεων κατά το μέρος που αφορά την 12μηνη συνεχή απασχόληση των σπουδαστών, πριν τη λήψη της σπουδαστικής αδείας. ΄Εχοντας υπόψη: 1.Τις διατάξεις του άρθρ. 2 του Νομ. 1346/83 «Για τροποποίηση και συμπλήρωση διατάξεων της Εργατικής Νομοθεσίας και ρύθμιση διαφόρων θεμάτων». 2.Τις διατάξεις του Ν.Δ. 212/69 «Περί Οργανώσεως και Διοικήσεως του ΟΑΕΔ». 3.Τις διατάξεις της παρ. 2 του άρθρ. 7 του Νομ. 1837/89 «Για την προστασία των ανηλίκων κατά την απασχόληση και άλλες διατάξεις». 4.Την υπ’ αριθ. 31930/14.7.83 απόφασή μας. 5.Την υπ’ αριθ. 2059/19.11.96 απόφαση του Δ.Σ., του ΟΑΕΔ (αριθ. συνεδρ. 45/19.11.96) που μας υποβλήθηκε μ,ε το υπ’ αριθ. 117658/26.11.96 έγγραφό του, αποφασίζουμε: Τροποποιούμε την υπ’ αριθ. 31930/83 κοινή απόφασή μας κατά το μέρος που αφορά την 12μηνη συνεχή απασχόληση των σπουδαστών, πριν τη λήψη της σπουδαστικής άδειας ως εξής: Σελ. 282,506 Τεύχος 1295-Σελ. 106 Στους εργαζόμενους μαθητές ή σπουδαστές ή φοιτητές εκπαιδευτικών μονάδων οποιουδήποτε τύπου και οποιασδήποτε βαθμίδας του Δημοσίου ή μονάδων που εποπτεύονται με οποιονδήποτε τρόπο απ’ αυτό (περιλαμβάνονται και οι μαθητές των Σχολών μαθητείας του ΟΑΕΔ) που απέχουν από την εργασία τους για τη συμμετοχή τους στις εξετάσεις και δεν έχουν συμπληρώσει το 28ο έτος της ηλικίας τους, χορηγείται πρόσθετη άδεια 30 εργασίμων ημερών κατ’ ανώτατο όριο το χρόνο, ανεξάρτητα από το χρόνο προηγούμενης απασχόλησής τους. Οι αποδοχές αυτές και των 30 ημερών πρόσθετης άδειας θα καταβάλλονται από τον ΟΑΕΔ, αλλά τον προϋπολογισμό του θα βαρύνουν μόνο οι δαπάνες για τις πρώτες έξι (6) ημέρες, ενώ η δαπάνη των υπολοίπων 24 ημερών θ’ αποδίδεται στον Οργανισμό από τις πιστώσεις του Προϋπολογισμού του Υπουργείου Εργασίας. Από τις διατάξεις της παρούσας απόφασης προκαλείται δαπάνη σε βάρος του προϋπολογισμού του ΟΑΕΔ ύψους 33.000.000 δρχ., η οποία θα καλυφθεί από τις εγγεγραμμένες σ’ αυτόν πιστώσεις ΚΑΕ 0637 και Φ.200 καθώς και δαπάνη του προϋπολογισμού του Υπουργείου Εργασίας 40.000.000 δρχ. που θα καλυφθεί από τις εγγεγραμμένες σ’ αυτόν πιστώσεις ΚΑΕ 5124 και Φ.110. 15.Κ.δ.30 ΄Αδειες μισθωτών 62 